
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 29.07.2026, ora 08.00 – 30.07.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 30.07.2026, ora 08.00

RÂURI: 

Debitele au fost  în scădere pe râurile din bazinele: Vișeu, Iza, Ialomița, Siret (exceptând bazinele Putnei și Bârladului), bazinul superior al Oltului, cursul Prutului și relativ staționare pe celelalte râuri.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul mijlociu și inferior al Ialomiței și mai mici (sub 30%) pe râurile din bazinele: Tur, Someș, Crasna, Barcău, Crișuri, Târnava Mică, Timiș, Bârzava, Moravița, Caraș, Nera, Cerna, Bârlad, Suceava, Prut, bazinul mijlociu și inferior al Mureșului, pe unii afluenți din bazinul Jiului și din bazinul superior al Argeșului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în general staționare. 

Sunt posibile creșteri ușoare de niveluri și debite, pe unele râuri din zonele de deal și munte, ca urmare a precipitațiilor prognozate.

Nivelurile pe râuri la stațiile hidrometrice se vor situa sub COTELE DE ATENȚIE.
DUNARE:
Debitul la intrarea în țară (secțiunea Baziaș) în intervalul 28 – 29.07.2026 a fost staționar, având valoarea de 1600 m3/s, sub media multianuală a lunii iulie (4700 m3/s).
În aval de Porţile de Fier debitele au fost în scădere ușoară.

Debitul la intrarea în țară (secțiunea Baziaș) va fi staționar (1600 m3/s).

În aval de Porțile de Fier debitele vor fi scădere ușoară pe tot sectorul românesc.

2. Situaţia meteorologică în intervalul 29.07.2026, ora 08.00 – 30.07.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben: 

INFORMARE Meteorologică - valabilă în intervalul 30.07.2026, ora 10.00 – 03.08.2026, ora 10.00, vizând val de căldură, disconfort termic, caniculă, nopți tropicale, conform căreia: În intervalul menționat, un val de căldură se va extinde și se va intensifica treptat, iar disconfortul termic se va accentua în regiunile vestice și sud-vestice, unde indicele temperatură-umezeală (ITU) va atinge și va depăși pragul critic de 80 de unități. 

Va fi caniculă în Banat, Crișana și local în Oltenia, iar la finalul săptămânii și în Maramureș, cea mai mare parte a Transilvaniei și pe arii restrânse și în zonele de câmpie din celelalte regiuni. Vor fi temperaturi maxime de 33...37 de grade, iar în Câmpia de Vest în zilele de vineri, sâmbătă și duminică se vor atinge valori de 38...39 de grade. 

În vestul și sud-vestul țării nopțile vor deveni tropicale, cu temperaturi minime în jurul a 20 de grade, cele mai ridicate valori urmând a se înregista în Dealurile de Vest (22...24 de grade).

Notă: Valul de căldură va persista și pe parcursul săptămânii viitoare (perioada 3 – 9 august) și se va intensifica, vremea devenind pe arii extinse caniculară cu disconfort termic ridicat.

ATENŢIONARE Meteorologică, cod galben - valabilă în intervalul 30.07.2026, ora 10.00 – 31.07.2026, ora 10.00, vizând caniculă, disconfort termic ridicat, noapte tropicală, în județele Dolj, Mehedinți, Caraș-Severin, Timiș, Arad, Bihor și Satu Mare, conform căreia: Joi (30 iulie) în județele Dolj, Mehedinți, Caraș-Severin, Timiș, Arad, Bihor și Satu Mare, va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi de 33...37 de grade, cu cele mai ridicate valori în Câmpia de Vest. Pe arii restrânse noaptea va fi tropicală, cu minime în jurul a 20 de grade.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· -  toate PREFECTURILE JUDEŢELOR ŢĂRII – INFORMARE Meteorologică

· - ARAD, BIHOR, CARAŞ-SEVERIN, DOLJ, MEHEDINŢI, SATU-MARE şi TIMIŞ – ATENŢIONARE Meteorologică, cod Galben

În ţara, vremea a fost frumoasă, dar călduroasă îndeosebi în regiunile vestice și sudice. Cerul a fost variabil după-amiaza în Moldova și în zona Carpaților Orientali și mai mult senin în rest. Vântul a suflat slab și moderat. Temperaturile maxime, în creștere față de ziua precedentă mai ales în vestul țării, s-au încadrat între 25 de grade la Bârnova și Mangalia și 34 de grade la Jimbolia, Sânnicolau Mare, Băile Herculane, Timișoara, Banloc, Moldova Nouă, Drobeta-Turnu Severin, Lugoj și Băilești. La ora 06 valorile de temperatură erau cuprinse între 7 grade la Miercurea Ciuc și 23 de grade la Șiria.
La Bucureşti, vremea a fost frumoasă, dar călduroasă, cu valori termice apropiate de cele normale pentru finalul lunii iulie. Cerul a fost mai mult senin, iar vântul a suflat slab până la moderat. Temperatura maximă a fost de 31 de grade la toate stațiile meteorologice, iar la ora 06 se înregistrau 17 grade la Afumați și Băneasa și 18 grade la Filaret.
3. Prognoza meteorologică în intervalul 30.07.2026, ora 08.00 – 31.07.2026, ora 08.00

În ţara, vremea va fi călduroasă în majoritatea zonelor, iar în Banat, Crișana, vestul Olteniei va fi caniculă, disconfort termic ridicat și indice temperatură-umezeală (ITU) care va atinge și depăși ușor pragul critic de 80 de unități. Cerul va fi mai mult senin, dar la munte, după-amiaza și seara, vor fi înnorări și izolat averse slabe (cantități de apă de 1...3 l/mp) însoțite de descărcări electrice. Vântul va sufla slab și moderat. Temperaturile maxime se vor situa între 26 de grade pe litoral și 37 de grade în Banat și Crișana, iar cele minime vor fi cuprinse între 8 grade în estul Transilvaniei și 23 de grade în Dealurile de Vest. Izolat, în vest și în sud-vest, noaptea va fi tropicală. Spre dimineață, pe suprafețe mici în zonele depresionare, se va forma ceață.
La Bucureşti, vremea se va menține călduroasă. Cerul va fi senin, iar vântul va sufla slab până la moderat. Temperatura maximă se va situa în jurul valorii de 32 de grade, iar cea minimă va fi de 15...18 grade.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Administraţia Bazinală de Apă Dobrogea Litoral Constanţa informează în data de 29.07.2026, despre existența unui delfin eșuat pe plaja din stațiunea Costinești, județul Constanța.
III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

IV.
EVENIMENTE IMPORTANTE

S.N. Nuclearelectrica S.A. informează că și Unitatea 2 a CNE Cernavodă va fi oprită controlat și deconectată de la Sistemul Energetic Național fie în seara zilei de 29 iulie 2026, fie în dimineața zilei de 30 iulie 2026, în funcție de scăderea nivelui Dunării. Similar opririi Unitatii 1, Unitatea 2 va fi oprită controlat din cauza nivelului extrem de scăzut, fără precedent, al Dunării, cauzat de seceta severă, în baza procedurilor centralei aplicabile în situații de secetă severă. Oprirea survine ca urmare a celor mai recente prognoze emise de Institutul Național de Hidrologie și Gospodărirea Apelor (INHGA).
V.
ALIMENTĂRI CU APĂ

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
· În data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, va fi instituită faza de atenționare/avertizare  la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

Din cauza scăderii semnificative din ultima perioadă a nivelului, respectiv a debitului fluviului Dunărea, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre.
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I.

· Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere în următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre;
În data de 9.07.2026 nivelul Dunării, respectiv debitul, au scazut foarte mult, astfel în Secțiunea Smârdan se va aplica direct treapta 3 de restricții, înregistrându-se un debit de 104 mc/s, respectiv un nivel = 52 cm;      
· În acest sens, se aplică treapta  3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;   
· În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din cauza scăderii semnificative în ultima perioadă a nivelului, respectiv a debitului fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre; 
· În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre .
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții  la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026 , înregistrată la ABADL cu nr. 5077/17.03.2026.

      
DIRECȚIA COMUNICARE ȘI DIGITALIZARE
Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 


